લોકતંત્રમાં ચૂંટણીનું બહુ મહત્ત્વ છે. આ પ્રથમ નજરે તો હાર અને જીતની બાજી લાગે છે, પરંતુ તાત્ત્વિક રીતે આખી પ્રક્રિયા સહેજ વધુ ઊંડાણથી સમજવી જોઈએ. લોકો પોતાની સુશાસનની વ્યાખ્યા વ્યક્ત કરતા હોય છે. સુશાસન એટલે વિકાસ. સર્વસમાવેશક વિકાસ, સર્વદેશીય વિકાસ અને સર્વાંગીણ વિકાસ હોય. સુશાસન એ હમેશાં પ્રજાભિમુખ હોય છે, પ્રજા સાથે સતત અને સીધો સંવાદ કરતા રહેવું જોઈશે. દરેક નવા દશકાની આવશ્યકતાઓ અલગ હોય છે. આ માટે એક સ્વસ્થ લોક-ઓડિટ કે એકદમ સ્વસ્થ ફીડબેકનું તંત્ર આવશ્યક હોય છે.